En «portvinsflekk» på hodet til tidligere sovjetisk president Mikhail Gorbatsjov
Et **fødselsmerke** er en vanligvis godartet irregularitet i huden, som er tilstede ved fødsel eller kort tid etter (gjerne innen den første måned). De kan oppstå alle steder på huden. De fleste fødselsmerker er ufarlige, godartede og selvbegrensende; de kan allikevel oppfattes som sjenerende, og kan fjernes via f.eks. laserbehandling.

Fødselsmerker forårsakes av overvekst av blodkar, melanocytter, glatt muskulatur, fett, fibroblaster, eller keratinocytter.[] Fødselsmerker kan deles inn i forskjellige grupper: pigmenterte fødselsmerker og vaskulære fødselsmerker; i tillegg kan fødselsmerker oppstå grunnet unormal utvikling.

Flere fødselsmerketyper er del av en gruppe hudlesjoner kalt *Nevus* (flertall: *nevi*), som betyr fødselsmerke på latin.

Den nøyaktige årsak til fødselsmerker er ukjent, men vaskulære fødselsmerker er ikke arvelige.

Pigmenterte fødselsmerker
-------------------------

Pigmenterte fødselsmerker forårsaket av overflødig hudpigmentceller inkluderer *melanocytisk nevus*, café au lait-flekker, og mongolflekk.

Vaskulære fødselsmerker
-----------------------

Vaskulære fødselsmerker (også kalt røde fødselsmerker) er forårsaket av blodårer, og eksempler er storkebitt, hemangiom og portvinsflekker. Litt over én av ti spedbarn har et vaskulært fødselsmerke innen ettårsalderen.

Fødselsmerker i folklore
------------------------

Fødselsmerker kalles *voglie* på italiensk, *antojos* på spansk, og *wiham* på arabisk; alle disse oversettes til «ønske(r)» fordi at de ifølge folklore forårsakes av en mors utilfredsstilte ønsker under svangerskap; et eksempel er hvis en gravid kvinne ikke tilfredsstiller sin plutselige lyst på jordbær så sies det at spedbarnet kan få en jordbærflekk.

På nederlandsk kalles fødselsmerker *moedervlekken*, på dansk *modermærke*, og på tysk *Muttermal* («morflekker») fordi det var tenkt at et spedbarn arvet flekkene utelukkende fra moren. Det ungarske ordet for enhver flat føflekk, *anyajegy*, kommer også av denne antagelsen.

Noen myter assosiert med fødselsmerker er at de forårsakes når en vordrende mor ser noe underlig, eller opplever stor frykt. I iransk folklore sies det at et fødselsmerke oppstår når en gravid mor berører en del av sin kropp under en solformørkelse. I etiopisk ortodoks kristen folklore anses et fødselsmerke som «et kyss av jomfruen sankt Maria».

Ifølge moderne amerikanske folklore innen New Age-samfunnet indikerer noen ganger fødselsmerker området hvor en har opplevd traumatiske skader i et tidligere liv.

Referanser
----------

1. ↑  *birthmark* at Dorland's Medical Dictionary
2. 1 2  «Arkivert kopi». Arkivert fra originalen 30. mars 2016. Besøkt 3. mars 2016.
3. ↑  «Arkivert kopi». Arkivert fra originalen 20. februar 2016. Besøkt 3. mars 2016.
4. 1 2  «Birthmarks». American Academy of Dermatology. Arkivert fra originalen Bruk av `|arkiv_url=` krever at `|arkivdato=` også er angitt (hjelp). Besøkt 20. juni 2011.  «Arkivert kopi». Arkivert fra originalen 8. november 2009. Besøkt 3. mars 2016.
5. ↑  «Birthmarks». Seattle Children's Hospital and Regional Medical Center. Arkivert fra originalen 2. februar 2017. Besøkt 2. august 2008.
6. ↑  «Parenting and Child Health - Health Topics - Birthmarks». Arkivert fra originalen 23. juli 2008.  «Arkivert kopi». Archived from the original on 23. juli 2008. Besøkt 3. mars 2016. CS1-vedlikehold: Uheldig URL (link)
7. ↑  B. Alan Wallace (2009). *Mind in the balance: meditation in science, Buddhism, & Christianity*. Columbia University Press. s. 107. ISBN 978-0-231-14730-9.
8. ↑  Daniel J. Benor (2006). *Personal Spirituality*. Wholistic Healing Publications. s. 51. ISBN 978-0-9754248-4-1.
9. ↑  *Psychic Children: Revealing the Intuitive Gifts and Hidden Abilities of Boys and Girls*. Penguin. 2007. s. 124. ISBN 978-0-525-95013-4.

|  |  |
| --- | --- |
| Oppslagsverk/autoritetsdata | Store medisinske leksikon **·** Store Danske Encyklopædi **·** NDL
 |